**Modificarea Codului fiscal cu 1 ianuarie 2018**

Temei legal: Ordonanța de urgență nr.79/2017 pentru modificarea si completarea Legii nr. 227/2015 privind Codul fiscal

Publicata în Monitorul Oficial nr. 885/10.11.2017

Data intrării în vigoare: 01.01.2018

Prezent în continuare prezinta principalele modificari, referitoare la impozitul pe venit, impozitul pe venitul microintreprinderilor și contribuțiile sociale obligatorii.

|  |  |
| --- | --- |
| 1. **Impozitul pe venit** | |
| 1.1. Reducerea cotei de impozitare | Se reduce cota de impozitare **de la 16% la** **10%** ce se aplica asupra venitului impozabil corespunzător fiecărei surse din fiecare categorie pentru determinarea impozitului pe veniturile din:  **a) activităţi independente;**  **b) salarii şi asimilate salariilor;**  **c) cedarea folosinţei bunurilor;**  **d) investiţii;**  **e) pensii;**  **f) activităţi agricole, silvicultură şi piscicultură;**  **g) premii;**  **h) alte surse.**  **Nota: Se mentine cota de 5 % pentru impozitul din dividende.** |
| 1.2. Reducerea cotei de impozitare pentru veniturile din drepturi de proprietate intelectuala | Pentru veniturile din drepturi de proprietate intelectuală, plătitorii veniturilor au obligatia de a calcula, de a reţine şi de a plăti impozitul corespunzător sumelor plătite prin reţinere la sursă, reprezentând plăţi anticipate, din veniturile plătite. Cota de impozitare (pt plati anticipate) se reduce **de la 10% la** **7% aplicata la venitul brut.** |
| 1.3. Deducerea personala | Se majoreaza nivelul venitului lunar brut pentru care se aplica deducerea personala, **de la 1500 lei la** **1950 lei**, precum si sumele ce reprezinta deducerea persoanal, astfel:  (i) pentru contribuabilii care nu au persoane în întreţinere - 510 lei;  (ii) pentru contribuabilii care au o persoană în întreţinere - 670 lei;  (iii) pentru contribuabilii care au două persoane în întreţinere - 830 lei;  (iv) pentru contribuabilii care au trei persoane în întreţinere - 990 lei;  (v) pentru contribuabilii care au patru sau mai multe persoane în întreţinere - 1310 lei.  Pentru contribuabilii care realizează venituri brute lunare din salarii cuprinse între 1.951 lei şi 3.600 lei, inclusiv, deducerile personale sunt degresive faţă de cele de mai sus şi se stabilesc potrivit unui tabel care se regăseste in noul act normativ.  Pentru contribuabilii care realizează venituri brute lunare din salarii de peste 3.600 lei nu se acordă deducerea personală.  Se majoreaza suma pe care o poate obtine persoana in intretinere- conditie pentru aplicarea deducerii personale **– de la 300 lei la 510 lei.** |
| 1.4. Dispozitii tranzitorii | **În cazul veniturilor din salarii şi asimilate salariilor, precum şi în cazul veniturilor din pensii, noile prevederi se aplică începând cu veniturile aferente lunii ianuarie 2018.**  Pentru veniturile realizate în anul fiscal 2017, obligaţiile fiscale sunt cele în vigoare la data realizării venitului.  Noile prevederi se aplică pentru veniturile realizate şi cheltuielile efectuate de persoanele fizice începând cu data de 1 ianuarie 2018.  În cazul veniturilor din dobânzi pentru depozitele la termen/la vedere/conturi curente constituite, instrumentele de economisire dobândite, contractele civile încheiate, anterior datei de 1 ianuarie 2018, cota de impozit de 10% se aplică începând cu veniturile înregistrate în contul curent/de depozit/răscumpărate/plătite, începând cu această dată. |
| 1. **Impozitul pe venitul microintreprinderilor** | |
| **2.1. Se restrang conditiile pentru ca o persoana juridica sa fie calificata ca microintreprindere** | O microîntreprindere este o persoană juridică română care îndeplineşte **cumulativ următoarele condiţii**, la data de 31 decembrie a anului fiscal precedent:  ***Se abroga****: a) a realizat venituri, altele decât cele obţinute din desfăşurarea activităţi: în domeniul bancar; în domeniile asigurărilor şi reasigurărilor, al pieţei de capital, cu excepţia persoanelor juridice care desfăşoară activităţi de intermediere în aceste domenii; în domeniul jocurilor de noroc; de explorare, dezvoltare, exploatare a zăcămintelor petroliere şi gazelor naturale.*  ***Se abroga*** *b) a realizat venituri, altele decât cele din consultanţă şi management, în proporţie de peste 80% din veniturile totale;*  c) a realizat venituri care **nu au depăşit echivalentul în lei a 1.000.000 euro.** Cursul de schimb pentru determinarea echivalentului în euro este cel valabil la închiderea exerciţiului financiar în care s-au înregistrat veniturile; (**Nota**: s-a majorat nivelul veniturilor de la 500.000 euro)  d) capitalul social al acesteia este deţinut de persoane, altele decât statul şi unităţile administrativ-teritoriale;  e) nu se află în dizolvare, urmată de lichidare, înregistrată în registrul comerţului sau la instanţele judecătoreşti, potrivit legii. |
| **2.2. Se abroga situatiile in care persoana juridica nou-infiintata poate opta pentru plata impozitului pe profit** | Persoanele juridice **nou-infiintate** vor fi platitoare de impozit pe venitul microintreprinderilor indiferent de tipul activitatii desfasurate de la infiintare sau nivelul capitalului social subscris. |
| **2.3. Se modifica regulile de iesire din sistemul de impunere pe veniturile microintreprinderilor in cursul anului** | Se instituie o singura situatie de iesire din sistemul impunere pe veniturile microintreprinderilor, respectiv microintreprinderea care in cursul unui an fiscal realizeaza venituri mai mari de 1.000.000 euro, datoreaza impozit pe profit incepand cu trimestrul in care s-a depasit aceasta limita.  Calculul si plata impozitului pe profit se efectueaza luind in considerare veniturile si cheltuielile realizate incepand cu trimestrul in care s-a depasit cifra de afaceri. |
| **2.4. Reguli tranzitorii** | Devin platitoare de impozit pe veniturile microintreprinderilor:  1. urmatoarele categorii de persoane care au optat pentru plata impozitului pe profit pana la data de 31.12.2017 inclusiv:  - persoana juridica nou-infiintata *care, la data înregistrării în registrul comerţului, are subscris un capital social de cel puţin 45.000 lei*  *- microintreprinderea existenta care are un capital social de 45.000 lei.*  2. persoanele juridice romane care desfasoara activitatile care nu au intrat sub incidenta impozitului pe venitul microintreprinderilor. (*bancare, asigurari, jocuri de noroc).* |

1. **Contributiile sociale obligatorii**

|  |  |
| --- | --- |
| 3.1. Dispozitii tranzitorii | **Noile prevederi referitoare la contributiile sociale obligatorii se vor aplica veniturilor realizate incepand cu data de 1 ianuarie 2018.**  Pentru veniturile aferente perioadelor anterioare anului fiscal 2018, contributiile sociale obligatorii sunt cele in vigoare in perioada careia ii sunt aferente veniturile. |
| 3.2. **Începând cu data de 01.01.2018 se reduce numarul contributiilor sociale obligatorii prevazute de Codul Fiscal de la 6 la 3, respectiv:** | a) contribuţiile de asigurări sociale, datorate bugetului asigurărilor sociale de stat;  b) contribuţia de asigurări sociale de sănătate, datorată bugetului Fondului naţional unic de asigurări sociale de sănătate;  c) contribuţia asiguratorie pentru muncă, datorată bugetului general consolidat. |

|  |  |  |
| --- | --- | --- |
| **Contributia** | **Pana la data de 31.12.2017** | **După data de 01.01.2018** |
| **Asigurari sociale (pensii)** | Contributia individuala: 10% | Contributia datorata de persoanele fizice care au calitatea de salariat sau de persoanele fizice pentru care exista obligatia de plata: **25%** |
| Contributie angajator:  Conditii normale: 15,8%  Conditii deosebite: 20,8%  Conditii speciale: 25,8% | Contributie datorata de angajator:  Conditii normale: 0  Conditii deosebite: **4%**  Conditii speciale: **8%** |
| **Asigurari sociale de sanatate** | Contributia individuala: 5,5% | Contributia datorata de persoanele fizice care au calitatea de salariat sau de persoanele fizice pentru care exista obligatia de plata: **10%** |
| Contributia angajator: 5,2% | Contributia angajator**: 0** |
| **Concedii si indemnizatii sociale de sanatate** | Cota: 0,85%. | **Contributia asiguratorie pentru munca: 2,25%** |
| **Asigurari pentru somaj** | Contribuţia individuală: 0,5%  Contributie angajator: 0,5%. |
| **Asigurare pentru accidente de muncă şi boli profesionale datorata de angajator** | Cota: între 0,15% şi 0,85%, diferenţiată în funcţie de clasa de risc |
| **Fondul de garantare pentru plata creanţelor salariale datorata de angajator** | Cota: 0,25% |

**CONTRIBUTIILE SOCIALE IN CAZUL VENITURILOR DIN SALARII SI ASIMILATE SALARIILOR**

Începând cu 1 ianuarie 2018, sarcina fiscala a contributiilor sociale, in cazul veniturilor **din salarii si asimilate salariilor**, se suporta după cum urmeaza:

1. de către persoanele fizice care au calitatea de angajati:

* **25%** **contributia de asigurari sociale,**
* **10%** **contributia de asigurari sociale de sanatate.**

1. de persoanele fizice sau juridice care au calitatea de angajatori sau sunt asimilate acestora:

* 4% contributia de asigurari sociale pentru conditii deosebite de muncă; *(daca este cazul)*
* 8% contributia de asigurari sociale pentru conditii speciale si alte conditii de munca. *(daca este cazul)*
* Se va mentine obligatia persoanele fizice sau juridice care au calitatea angajatori sau sunt asimilate acestor **de a calcula, retine si vira** contributia de asigurari sociale, respectiv contributia de asigurari sociale de sanatate datorate de persoanele fizice care obtin venituri din salarii sau asimilate salariilor.